Referat af møde i menighedsrådet ved Jesu Hjerte Kirke 14. september 2021 kl. 18.

Tilstede: Sp. Tomislav Cvetko, diak. Ole Lundsteen, Ulf M. Becker, Birthe Mandrup Christensen, Maria Sundgaard Ertner, Rasmus Kaare Frederiksen (fm.), Carsten Günther (nfm.), Ursula Ljungqvist, Loredana Ruggiero, Anna Siekierska

Fraværende: p. Ariel Baraquiel Bejo, p. Tomaz Majcen

Formanden ledede mødet efter følgende

**Dagsorden:**

1. Indledning og bøn v. sognepræsten
2. Godkendelse / supplering af dagsorden
3. Almen orientering v/formanden
4. Almen orientering v/sognepræsten
5. Godkendelse vedr. udlejning af menighedssalen
6. Forslag om ’børnehjørner’ bagerst i kirken, hvor der bl.a. er plads til små reoler til børnebøger, skrivegrej mm. I dag står der tilfældige kasser hulter til bulter med børnesager bagerst i kirken uden større orden eller systematik. *Oversigtsbillede er vedhæftet.*
7. Status på visioner for ældrearbejdet i menigheden. Idékatalog over aktiviteter og udflugtsmål.
8. Opfølgning på visionen om separate knælepuder til kirkebænkene
9. Status på højttaleranlægget i kirken.
10. Fornyet fokus på projektet om nye hynder til kirkebænkene.
11. Oprydning af kirkebænke
12. Rengøring
13. Evt.

**Ad 1)** Sognepræsten indledte mødet med en meditation over Joh. 3,13-17, evangeliet for dagens fest, Korsets Ophøjelse.

**Ad 2)** Godkendt med tilføjelse af nye punkter 11) og 12)

**Ad 3)** Formanden berettede, at søndag havde været en stor festdag med reception for Ole Kongsted efter messen kl. 11. Ole Kongsted er dermed fratrådt, men varetager stadig kontakten til Wroblewskis Orgelfond. 15.9. skulle arbejdet med orgelbalustraden begynde. Dermed kommer sidste regning vedr. renoveringen, hvorefter projektet afsluttes. Lørdag 4.9. havde der været firmelse ved biskoppen, søndag 5.9. havde 2 børn været til 1. kommunion. Klaus Munk-Nielsen er begyndt som organist med Michael Stæger som ferievikar. Taget på korridorbygningen mellem kirke og præstegård vil blive udskiftet sommeren 2022 for bispekontorets regning. Der havde været en tøjindsamling til afghanske flygtninge. En ung mand fra menigheden rejser 14.9. for at begynde på sin uddannelse til præst.

**Ad 4)** Sognepræsten berettede, at 1. og 2.9. havde været indskrivning af firmander og 1. kommunikanter. Fredag 1.10. fejres St. Frans transitus, mandag 4.10. fejres St. Frans dag med bispemesse kl. 17 med efterfølgende lille reception. Der blev udpeget ny kommunionsuddelere.

**Ad 5)** Kirkens genbo, et jordemoderkonsulat, inviteres til foreløbigt i en prøveperiode på en måned at bruge menighedssalen, så man på stedet kan se, om de egner sig til huset.

**Ad 6)** Børnebøger mm. ligger forskellige steder i kirken. Det overvejes at samle dem bagerst i kirken, og hvordan og hvor det bedst gøres. Der blev henvist til tidligere vedtagelse om at nyindrette rummet nederst i klokketårnet med faciliteter, der kan være formålstjenstlige til dette formål.

**Ad 7)** Første møde for ældre forventes afholdt tirsdag 5.10. Man drøftede i øvrigt udflugtsmål for ældre og evt. sociale arrangementer for menigheden såsom bingo og auktion. Disse ville også kunne bringe en lille indtægt.

**Ad 8)** Der indhentes oplysninger fra andre menigheder om, hvad og hvordan de har gjort. Man regner med, at en knælepude kommer til at koste ca. kr. 250 pr. stk. Sognepræsten mente, at hynder og knælepuder skulle passe sammen i farven. Det blev foreslået, at menighedens medlemmer opfordres til at donere knælepuder.

**Ad 9)** Lydanlægget virker igen i kirkerummet efter nogle vanskeligheder. Flere dele er blevet udskiftet. Næste trin er pulpituret; her vil man indhente forslag fra 2 andre firmaer. Sognepræsten mente, at anlægget fungerer nogenlunde, men kræver tilvænning. Der vil blive afholdt øvedag for lektorer.

**Ad 10)** Man forsøger igen at få kontakt til et menighedsmedlem, der er syerske og skulle have tilbudt sin assistance.

**Ad 11)** Man drøftede den nuværende opstilling af kirkebænke.

**Ad 12)** Man var enige om, at rengøringen ikke er optimal. Man ser på, hvordan opgaverne er fordelt mellem menighedens rengøringshjælp og de forskellige brugere/lejere/lånere af lokaliteterne, og om man skal forhøje rengøringshjælpens timetal.

**Ad 13)** Mødet 13.10. blev flyttet til tirsdag 26.10.2021.

Formanden hævede mødet kl. 20:30